《次赋顺适堂韵》
宋代·叶茵

万卷藏书抵万金，翛然轩宇绝尘侵。
顺时不作荣枯想，适意元无胜负心。
蒲石疏帘真道院，柏香净几小丛林。
四时剩有閒风月，醒裹寻题醉裹吟。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。